Tant que se premanie ua batalha politica en aqueth lòc qu’auie vist ja tanti eveniments revolucionaris; tant qu'era joenesa, es societats secretes, es escòles en nòm des teories, e era classa mieja en nòm des interèssi s’apressauen entà tumar, entà lutar e esbauçar-se; tant que cadun s’esdegaue e cridaue era ora darrèra e decissiua dera crisi ena luenhor, dehòra d’aguest barri fatau, en çò de mès prigond des cavitats insondables d’aguest vielh París miserable que despareish jos er esplendor deth París erós e opulent, s’entenie sonar lugubraments era ombriua votz deth pòble.